Lav et referat af nedenstående tekst:

Tekst:
Lange bilkøer og trafikkaoslignende forhold på Parallelvej - især i myldretiden morgen og aften. Mange bilister i Hjørring er frustrerede. - Det er noget lort. Trafikken kommer jo oppe fra Østergade, siger taxachauffør Poul Christensen til TV2/NORD. Netop Østergade har i årevis været et varmt diskussionsemne. Men nu er byens hovedstrøg under forvandling og spærret af for trafik. Det gør, at der er enormt pres på Parallelvej forbi banegården og Metropol - det nye store shoppingcenter, der åbner i marts. I Handelsstandsforeningen er man glad for den ny gågade, men nu bebrejder man politikerne for ikke at have styr på hvordan trafikken skal afvikles. - Det har undret os, at man ikke helt radikalt anderledes har etableret aflastningsmuligheder til Østergade. Man kan lige så godt bide i det sure æble og få udvidet Parallelvej, siger handelschef Søren Kærholm. Formanden for Teknik- og Vejudvalget i Hjørring, Ole Ørnbøl (Soc.dem.) forstår slet ikke kritikken fra Handelsstandsforeningen. - Jeg kan godt se, at der er kødannelser, men jeg havde faktisk frygtet, at det kunne have været værre. Men når først Parallelvej bliver færdig, skal det nok fungere, siger Ole Ørnbøl. Der går dog to år før en ny Parallelvej med rundkørsler er klar. Men der kommer ikke flere spor. Gågaden i Hjørring åbner til påske, men står først helt færdig om to år.

Referat:
Bilister i Hjørring i lange køer efter kommunen har spærret byens hovedstrøg af for altid. Den trafikale livsnerve skal omdannes til gågade. Nu bliver politikerne af Handelsstandsforeningen kritiseret for ikke at have styr på hvordan trafikken i midtbyen